ការសំភាសន៍របស់លោកយាយ​ "ហុក​ ណម"

ក៖​ អ្នកសំភាសន៍មានឈ្មោះថា​ អ៊ុំ​ កន្និកា​ ,​ ខ៖​ អ្នកត្រូវគេសំភាសន៍មានឈ្មោះថា​លោកយាយ​ ហុក​ ណម , គ៖ អ្នកចូលរូមក្នុងការសំភាសន៏មានឈ្មោះថា រី ស៊ត់

ជំរាបសួរអ៊ុំស្រីហើយអ៊ឺក​ ជាដំបូងខ្ញុំសូមថ្លែងអំណរគុណដល់អ៊ុំស្រីដែលបានអនុញ្ញាតអោយនាងខ្ញុំនេះធ្វើការសំភាសន៍អ៊ុំស្រីទាក់ទងទៅនិងជីវប្រវត្តិរបស់អ៊ុំស្រីផ្ទាល់ផងដែរ​ ហើយការសំភាសន៍មួយនេះគឺធ្វើឡើងដោយសាលាសកលវិទ្យាល័យប៊ីវ៉ាយយ៉ូ(BYU)ដោយសារតែសកលវិទ្យាល័យពួកយើងអ៊ឺណាស់អ៊ុំមានបំណងចង់ថែរក្សានូវជីវប្រវត្តិរបស់អ៊ុំស្រីទុកសំរាប់កូនចៅជំនាន់ក្រោយដើម្បីពួកគេអាចទុកជាបទពិសោធន៍និងជាទុនមួយសំរាប់ដឹកនាំជីវិតរបស់គេចឹងអ៊ឺណាស់អ៊ុំហើយនាងខ្ញុំជាអ្នកសំភាសន៍នេះនាងខ្ញុំឈ្មោះអ៊ុំ​ កន្និកា​ ហើយការសំភាសន៍មួយនេះគឺធ្វើឡើងក៏ដូចជាធ្វើចេញពីម្តុំភូមិភ្នំក្រោមហើយកាលបរិច្ឆេគគឺនៅថ្ងៃទី​ 8​ ខែមីនា​ ឆ្នាំ2018​ ហើយបន្ទាប់ពីខ្ញុំសំភាសន៍ក៏ដូចជាថតសំលេងលោកអ៊ុំចប់ដូចជាសុំការអនុញ្ញាតពីអ៊ុំស្រីដើម្បីខ្ញុំអាចដាក់សម្លេងរបស់អ៊ុំស្រីចូលទៅក្នុងគេហទំព័ររបស់ពួកយើងដែលមានឈ្មោះថា​ ([www.cambodia.noralhistory.by.edu](http://www.cambodia.noralhistory.by.edu)) ផងដែរហើយដូចជាពូកយើងនិងទៅជូបអ៊ុំស្រីទាំងអស់គ្នា.............

ក៖​ ជំរាបសួរអ៊ុំស្រី...!

ខ៖​ ចា៎...!

ក៖​ តើអ៊ុំស្រីមានឈ្មោះអ្វីដែរ?

ខ៖​ ញ៉ុមឈ្មោះយាយណម...!

ក៖​ យាយណម.....?

ខ៖​ ចា៎...

ក៖​ ចា៎..យាយណមចា..អ៊ុំស្រីដូចជាឈ្មោះពេញរបស់អ៊ុំស្រីមានឈ្មោះអ្វីទាំងត្រកូលទាំងអីទាំងអស់អ្ហា៎អ៊ុំមានឈ្មោះអ្វីដែរ?

ខ៖​ ឈ្មោះ...សួរពីក្រកូលអ្ហោះ?

ក៖​ ចា៎...!

ខ៖​ អ៊ឺ...ទាំងត្រកូលខ្ញុំឈ្មោះ​ ហុក​ ណម...

ក៖​ ហុក​ ណន..?

ខ៖​ ហុក​ ណម...!

ក៖​ ហុក​ ណម...! ?

ខ៖​ ចា៎...!

ក៖​ ចា៎...ចុះដូចជាលោកយាយមានឈ្មោះហៅក្រៅទេ?

ខ៖​ ហ៊ី..ហៅក្រៅគេហៅណមអញ្ចេះឯង...!

ក​៖​ ហៅតា​ ណម​ ណម​ ចេះឯង...ណោះលោកយាយ?

ខ៖​ ចា៎...!

ក៖​ យាយណម​ ចា៎..ចុះដូចជាតើឈ្មោះនេះតើលោកយាយដឹងទេថាជាឈ្មោះដែរឪពុកម្តាយដាក់អោយឬក៏យាយតាជាអ្នកដាក់អោយដែរ?

ខ៖​ ខ្ញុំមិនដឹងដែរ​ តាដល់ដឹងក្តីម៉ោគេហៅតាអញ្ចេះឯង...! ប៉ុន្តែឈ្មោះ​ពីដើមម៉ោគឺឈ្មោះ​ ហុក​ សាវ៉ន​ ទេ...

ក៖​ ហុក​ សាវ៉ន​...? ឈ្មោះពីដើម...?

ខ៖​ ចា៎...ឈ្មោះពីដើមហើយពីដើមរៀនសាលាគេដាក់តោ​ សាវ៉ន​ទេ...

ក​៖​ លោកយាយប្តូរឈ្មោះរហូត...?

ខ៖​ ចា៎...ដល់ម៉ោហៅក្រៅគេហៅតែហុក​ ណម​ ចាចឹងបានថា...

ក៖​ ចា៎...អ៊ុំប្តូរបីឈ្មោះហើយណោះអ៊ុំណោះ...? (សើច)

ខ៖​ ចា៎..អញ្ចុះឯង...

ក៖​ ប្តូរតាមកន្លែងនីមួយៗ...

ខ៖​ ចា៎..ដរចូលរៀននោះណា៎...!

ក៖​ ចា៎...អ៊ុំតែឈ្មោះ

អ៊ុំពិរោះមែនទែន..ចុះអ៊ុំអញ្ចឹងអ៊ុំកាត់កូនចិនដែរទេ?

ខ៖​ ចិន...លោកពុក...ឪពុកខ្ញុំចិន​ តាកុងខ្ញុំយួន...!

ក៖​ ឡូយណាស់អ៊ុំអញ្ចឹងអ៊ុំកាត់បីសាសន៍..ណ៎..ចិន​ វៀតណាម​ ហើយនិងខ្មែរ...!

ខ៖​ ចា..និងហើយ...ម្តាយនិងខ្មែរ...!

ក៖​ ចា៎..ចុះឯអាយុរបស់អ៊ុំវិញអ៊ុំតើអ៊ុំមានព្រះជន្នប៉ុន្មានវស្សាហើយ?

ខ៖​ ខ្ញុំចិតប្រាំ...!

ក​៖​ អ៊ុំចិតប្រាំហើយណោះអ៊ុំណោះ?

ខ៖​ ចា៎...!

ក៖​ ចុះអ៊ុំចាំទេអំពីថ្ងៃខែឆ្នាំកំណើតរបស់អ៊ុំអ្ហាស?

ខ៖​ ចាំ...!

ក៖​ អ៊ូ.....!

ខ៖​ ខ្ញុំកើតខែចេត្រ​ ...

ក៖​ ខែចេត្រ​ហើយ...

ខ៖​ ចា៎...ថ្ងៃអង្គារ៍...

ក៖​ ថ្ងៃអង្គារ៍ណោះអ៊ុំណោះ?

ខ៖​ ចា៎...!

ក៖​ ចុះឆ្នាំវិញអ៊ុំចាំទេ?

ខ៖​ ឆ្នាំរកា...!

ក៖​ ឆ្នាំរកា...អ៊ូយ..អ៊ុំចាំច្បាស់ណាស..

ខ៖​ ខ្ញុំចាំ..ឆ្នាំរកា! ចា៎...

ក៖ចា៎...ល្អមែនទែន..!

ខ៖​ ប៉ុន្តែថាភ្នែកខ្ញុំមើលគេមិនច្បាស់...

ក៖​ ចា៎...នេះបើអ៊ុំមានវ៉ែនតាពាក់អ៊ុំច្បាស់ជាអាចមើលច្បាស់អ្ហេក...

ខ៖​ តែខ្ញុំអត់ចេះពាក់...

ក៖​ សើច...

ខ៖​ ពាក់ទៅវាធ្ងន់...ច្រមុះ..

ក៖​ សើច..អ៊ុំធ្ងន់ច្រមុះ...ដូចជាទីកន្លែងកំណើតវិញតើអ៊ុំកើតនៅទីណាដែរ?

ខ៖​ ខ្ញុំកើតនៅភ្នំក្រោម...

ក៖​ អ៎...កន្លែងដលអ៊ុំរស់នៅនេះម៉ងអ្ហោះអ៊ុំ?

ខ៖​ ខ្ញុំកើតនៅទន្លេសាបប៉ិនតាទឹកដីម្តុំភ្នំទាំងអស់និងឯងតែខ្ញុំកើតនៅទន្លេឯណោះខ្ញុំនៅឯទន្លេដូចថាជិក(ឪពុក)ខ្ញុំគាត់ចុះទៅលក់ចាប់ហួយនៅទន្លេឯោះទៅខ្ញុំកើតនៅទន្លេ..

ក៖​ ចុះម្តុំនិងគេហៅអីគេទៅអ៊ុំ​ ម្តុំដែលអ៊ុំកើតនិងអ៊ុំចាំទេគេហថាភូមិអីស្រុកអី...?

ខ៖​ អ៊ឺ...គេហៅទន្លេសាប...

ក៖​ គេហៅភូមិទន្លេសាបអញ្ចឹងអ្ហោះ?

ខ៖​ ចា៎..ភូមិទន្លេសាប...

ក៖​ ស្រុកសៀមរាបខេត្តសៀមរាប..?

ខ៖​ ចាស...! នោះឯង

ក៖​ អ៎...ចា៎អ៊ុំកើតនៅពេទ្យឬក៏នៅផ្ទះដែលអ៊ុំ? ខ៖​ អ៊ឺ...ជំនាន់នោះមានពេទ្យម៉ោពីណាកូនសុទ្ធតែឆ្មបខ្មែរ..

ក៖​ ចឹងអ្ហោះអ៊ុំ...!

ខ៖​ ចា៎..!

ក៖​ អ៎...ប្រហែលជាគេមកបង្កើតម្តាយរបស់អ៊ុំស្រីនៅផ្ទះ...

ខ៖​ ចា៎...ខ្ញុំកើតនៅផ្ទះទេ...!

ក៖​ ចុះដូចជាអ៊ុំស្រីមានបងប្អូនប្រុសស្រីប៉ុន្មាននាក់ដែរ?

ខ៖​ ខ្ញុំបងប្អូនប្រាំនាក់..

ក៖​ ប្រាំនាក់..ណោះអ៊ុំណោះ?

ខ៖​ ចា៎....!

ក៖​ ស្រីប៉ុន្មានប្រុសប៉ុន្មានដែរអ៊ុំ?

ខ​៖​ ស្រីពីរប្រុសបី...!

ក៖​ ស្រីពីរប្រុសបី.....?

ខ៖​ ចា៎..!

ក​៖​ ចុះអ៊ុំជាកូនទីប៉ុន្មានដែរទៅ?

ខ៖​ ញ៉ុមកូនច្បងគេបង្អស់ទីមួយ.......

ក៖​ អ៎...ចា៎..!

ខ៖​ កូនទីមួយ...!

ក៖​ ចា៎...អ៊ុំកូនទីមួយណោះអ៊ុំណោះ?

ខ៖​ ចា៎...!

ក៖​ ចុះដូចជាបងប្អូនឯទៀតគាត់នៅទីណាដែរសព្វថ្ងៃ?

ខ៖​ នេះ...នៅជុំគ្នានេះឯងសព្វថ្ងៃ​ ខ្លះនៅនិងច្រមុះភ្នំ​ ខ្លះទៅនៅខាងគោកពីរ...

ក៖​ អ៎...ចា៎..!

ខ៖​ នៅខាងគោកពីរនោះមួយគ្រួសារ​ នៅភ្នំនេះម៉ាគ្រួសារ​ ខ្ញុំឯណេះម៉ាគ្រួសារ​ ឯណោះវាពីរគ្រួសារបីគ្រួសារ...

ក៖​ ចា៎...អញ្ចឹងនៅសៀបរាមទាំងអស់គ្នា?

ខ៖​ ចា៎...នៅសៀមរាបទាំងអស់គ្នាហើយភូមិផ្ទះនៅជាប់គ្នានិងឯងប្អនៗញ៉ុម...!

ក៖​ ចុះអ៊ឺក..តើដូចជាពួកគាត់មានជីវភាពបែបណាដែរអ៊ុំដូចថាធូរធារ...

ខ៖​ ពួកគេធូរធារអ្ហើយ...ក្រតែខ្ញុំមួយនេះឯង​ ក្រតែខ្ញុំនិងអាពៅគេមួយទេ​ ក្រខ្លាំងជាងគេ​ ផុតពីនោះគេធូរធារហើយ​ គេមានស្គាល់ដុល្លាម៊ឺនឯណោះអស់ហើយ​ ឡានគេម្នាក់បួនប្រាំផ្ទះក្បឿងគេក្រតែខ្ញុំនិងឯង...

ក៖​ ចា៎...អ៎...តែគេរកមុខរបរអីណោះអ៊ុំណោះ?

ខ៖​ គេគប់អាប៉ោងផង...គេដាក់កន្ត្រកហោះផង​ ហើយមួយទៀតនោះគេទិញត្រីគេចិញ្ចឹមគ្នាគេមានអស់ហើយវាក្រតាខ្ញុំនោះឯងពីរនាក់នេះឯង...

ក៖​ អ៎...គេធូរធារអស់ហើយអ្ហោះអ៊ុំ?

ខ៖​ ចា៎...!

ក៖​ ចុះគេមានគ្រួសាររៀងៗខ្លួនអ្ហោះអ៊ុំ?

ខ៖​ មានអស់ហើយ...គេមានរួចអស់ហើយ...

ក៖​ ចុះពៅនិងក៏មានគ្រួសារដែរអ្ហោះអ៊ុំ?

ខ៖​ មានគ្រួសារទាំងអស់អត់មានណាអត់មួយទេ...!

ក៖​ ចុះអ៊ុំនៅចាំឈ្មោះពួកគេទេអ៊ុំដែរថាប្អូនបន្ទាប់ពីអ៊ុំនិងឈ្មោះអីគេដែរ?

ខ៖​ ឈ្មោះ...ចាំមើលខ្ញុំមិនទីមួយអ្ហាស...!

ក៖​ ចា៎...!

ខ៖​ មីស្រីនោះទីពីនិងឈ្មោះនឿម​ ...

ក៖​ ឈ្មោះនឿម​ ចា៎...!

ចុះទីបីអ៊ុំស្រីក៏ប្រុស?

ខ៖​ ទីបីឈ្មោះហ័ន...

ក៖​ ចុះស្រីក៏ប្រុសដែរអ៊ុំ?

ខ៖​ ប្រុស...!

ក៖​ ឈ្មោះហ័ន...! ចុះទីបួនអ៊ុំ?

ខ៖​ ទីបួនឈ្មោះអន្តិតហូរ...

ក៖​ ឈ្មោះអន្តិតហូរ....?

ខ៖​ ចា៎...! ហើយទីប្រាំនោះឈ្មោះអាហាក់...

ក៖​ ប្រុសដែរ...?

ខ៖​ ប្រុស...! អស់ហើយ...

ក៖​ អញ្ចឹងអ៊ុំហាក់និងគាត់ពៅគេ..?

ខ៖​ ចា៎...ពៅគេ!

ក៖​ តែពួកគាត់សុទ្ធតែមានកាងាររៀងៗខ្លួនអស់ហើយ?

ខ៖​ មានអស់ហើយ..!

ក៖​ តើអ៊ុំដូចជាធ្លាប់ជួបជុំគ្នាដើម្បីហូបអីជុំគ្នា?

ខ៖​ ហ៊ឺ...ខែបុណ្យភ្ជំអីគេម៉ោតើគេមកយកឥវ៉ាន់មកជូនខ្ញុំខែភ្ជំអីណាស់មួយឆ្មាំម្តងទៅ...គេយកមកជូនទៅម៉ោតាំងចៅតាំងក្មួយតាំងកូនប្រពន្ធប្អូបអីម៉ោទាំងអស់....

ក៖​ ចា៎...ដោយសារផុតពីម្តាយឪពុកទៅគឺមានតាបងនិងឯងប្រៀបបានដូចជាម្តាយចឹងបុណ្យទានគាត់យកអីៗមកជូនអ៊ុំច្រើន...ចា៎!

ខ៖​ ចា៎...នោះឯង​ គេយកមកជូន..!

ក៖​ តើអ៊ុំចាំសាច់រឿងទាក់ទងទៅនិងកាលពួកគាត់នៅពីក្មេងទេថាប្អូនពៅគាត់មានអត្តចរិកបែបណាឬក៏ប្អូនបន្ទាប់អ៊ុំគាត់មានអតចរិកបែបណាហើយគាត់ស្រលាញ់គ្នាបែបណាឬក៏អ៊ុំធ្លាប់ដូចជាធ្វើកិច្ចការអីជាមួយគ្នាដែរថាអ៊ុំចាំចឹងអ៊ឺកណាស់?

ខ៖​ អ៊ឺ...កូនអើយកុំអោយនិយាយឡើងវាមិនដែរត្រូវគ្នាទេឥលូវនូដល់តាតាំងពីតូចវាត្រូវគ្នាដល់គេមានគ្រួសាររៀងខ្លួនទៅចិត្តគេប្រែទាំងអស់..!

ក៖​ អញ្ចឹងអ្ហោះអ៊ុំ...!

ខ៖​ នោះឯង...! គេមិនសូវដូចថាមិនសូវទាក់ទងគេទាក់ទងអ្ហើយគ្រាន់តែថាវាមិនជិតស្និតយើងជាបងនោះណា៎ស...

ក៖​ ចា៎...!

ខ៖​ និងហើយគេមិនយល់​ ដូចថាមានការអីឈឺជាអីបានគេរត់ម៉ោរកយើង​ បើគេមានបានអីទៅគេស៊ីតាគេទៅណា៎សចា៎យើងទៅរកគេពឹងពាក់គេមិនបានទេ...!

ក៖​ ចុះកាលនៅពីក្មេងពួកគាត់អត់អីទេណោះអ៊ុំណោះ?

ខ៖​ ពីក្មេងមានអ៊ូយ...!

ក៖​ គាត់ស្រលាញ់គ្នាសាមគ្គីគ្នា...

ខ៖​ ចា៎..ពីក្មេងមានអី..ចុះបើនៅក្រោមបន្ទុកម៉ែឪម៉ែឪគ្រប់គ្រងខ្លាចគ្នាទៅវិញទៅម៉ោដល់តាអត់ពីម៉ែពីឪទៅហើយមានគ្រួសាររៀងខ្លួនទៅក៏គេចិត្តផ្សេងៗពីគ្នាទៅណាស់គេមានគេមានតាគេទៅណាស់យើងអត់ក៏អត់តាយើងទៅហើយយើងខ្វះខាតអីទៅរកគេក៏គេថាគេអត់មានទៅហើយយើងក៏អត់ទៅៗក៏យើងខ្លួនពឹងខ្លួនទៅណាស់...

ក៖​ ខ្លួនពឹងខ្លួនទៅ......

ខ៖​ និងឯងខ្លួនពឹងខ្លួនទៅជាមួយកូនទៅកូនបានអោយហូបក៏ហូបទៅរហូតទាល់តាអាយុស្លាប់ទៅប៉ិនណោះឯង​ វេទនាណាស់កូនហើយអាកាលដែលយើងនៅពីក្មេងមិញនិងយើងវានៅជាបងគេទៅគ្រាន់បើទៅដល់អាយុច្រើនទៅយើងគ្រប់គ្រងគេទាំងអស់ដូចថាអាមួយមានទុក្ខទៅនៅលើខ្ញុំ​ អាមួយមានទុក្ខទៅនៅលើខ្ញុំៗដល់គេធំដុះច្រមុះដុះភ្នែកអស់ទៅគេមានគ្រួសារទៅយើងមានទុក្ខម្តងគេអត់ដឹង...!

ក៖​ ចា៎...!

ខ៖​ តាមតែយើងចុះ​ នេះបានថាខ្ញុំសព្វថ្ងៃខ្ញុំតូចចិត្តណាស់តូចចិត្តថាខំពីខ្លួននៅក្មេងក្រមុំម៉ោមានមាសមានប្រាក់ចែកបងចែកប្អូនដល់តាប្អូនធូរធារទៅភ្លេចអស់​...

ក៖​ ចា៎...!

ខ៖​ កំសត់កម្រយ៉ាងណា៎ភ្លេចអស់..! ភ្លេចអស់..គេដឹងតែថាខែភ្ជំឡើងគេយកមកជូនម្តងទៅប៉ិនណោះឯងខែភ្ជំឡើងម្តងទៅ...ឈឺក៏ឈឺតែយើងទៅអ៊ុយក៏អ៊ុយតាយើងទៅណាស់ពឹងគេក៏គេមិនដឹងចឹងបានថាវាគួរឈឺចាប់...បានផ្តាំកូនសារក្រោយអាណាមានមិនបាច់ជួយអាណាទេ​ បាច់ជួយទេ..! ព្រោះទុកជាគំរូហើយអោយវាដាបសឹមថា...មើលតាថាអ៎ក...ក្រាំងអឺអានោះសឹមអោយវាទៅកុំអោយជួយវាតាជួយវាទៅ...មើលមើសតាវាធូរធារទៅវាភ្លេចអស់យើងមានទុក្ខយ៉ាងណាក៏វាមើលមិនឃើញ​ បានថាវាលំបាកណាស់វាឆ្អែតណាស់កូនឆ្អែតហើយលាងអាចន៍ច្របាច់នោមក្តៅខ្នងរងរំពាត់ដោយសារតាវាទៅក៏ឥតអំពើកេរ្តិ៍អាករអីយើងក៏អត់បានបានតាអាអ្នកពៅៗគេបានតាអាប្អូនគេទៅយើងក៏អត់ទៅ...!

ក៖​ និយាយបងគរហត់ជាងគេតែទ្រព្យបានទើលើពៅច្រើន...

ខ៖​ នោះឯង...! ហើយអាខុសក៏ខ្លាំងជាងគេ...

ក៖​ ចា៎...គេវ៉ៃដោយសារប្អូនច្រើនជាងគេអ្ហោះអ៊ុំ...

ខ៖​ វ៉ៃនិងឯង​ បានយប់មិញញ៉ុមនិយាយប្អូនថ្លៃគេដែលប្តីគេងាប់និងណាស់ងាប់ចងកអីលូវណេះឯង...

ក៖​ អ៎..ថ្មីៗនិងដែរ

ខ៖​ ទើបនិងធ្វើបុណ្យមួយរយថ្ងៃនេះឯងគេមកអញ្ចើញខ្ញុំប្រពន្ធគេនោះណា៎គេមកអញ្ចើញខ្ញុំថាចែខ្ញុំអញ្ចើញចែឯងចូលរួមបុណ្យមួយរយថ្ងៃអោយប្តីខ្ញុំ...ខ្ញុំធ្វើបុណ្យអោយប្អូនចែឯងញ៉ុមថាអ៊ើធ្វើទៅឯងមានលុយធ្វើអោយវាក៏ធ្វើទៅចុះយើងថាមិចមិននិយាយអញ្ចុះអ្ហាស​ ឯងមានទ្រព្យធ្វើអោយវាក៏ធ្វើទៅហើយបានម:បានផលតាខ្លួនឯងទៅម:ផលនិងមិនដែលបាត់ទេប៉ិនតាអញមិនដឹងទៅរួចឬក៏មិនរួចទេទៅរួចទៅៗរៀបចំអោយកូនទៅគិតអញ្ចេះឯងភ្នែកក៏ងងឹតដើរក៏មិនរួចហើយបទជើងបទដៃបានតាគេលើកគេអីគេអូសគេអីទៅមុជទឹកមុជអី...

ក៖​ ចា៎..អ៊ុំ..!

ខ៖​ វេទនាណាស់...!

ក៖​ ចុះប្អូនរបស់អ៊ុំដែលថាចងកនិងប្អូនបង្កើតមែនអ៊ុំ?

ខ៖​ និងឯង​... វាទាស់ទេញគ្នាប្តីប្រពន្ធវាមិនដឹងរឿងអ៊ុយទេគេ...។

ក៖​ កូនទីប៉ុន្មានដែរអ៊ុំ?

ខ៖​ មើសទីមួយ....វាទីពីរទីបីទីបួន...មើសខ្ញុំទីមួយ​ មីនាងទីពីមីហ័នទីបីអន្តិតហូរទីបួន​ ងាប់អាទីបួនចងកនោះ។

ក៖​ ឈ្មោះអន្តិតហូរនិងអ្ហោះអ៊ុំ?

ខ៖​ ចា៎...!

ក៖​ គាត់ចងកដោយសារមូលហេតុអីអ៊ុំដឹងទេ?

ខ៖​ អត់ដឹងទេ...! ប្រពន្ធគេម៉ោល្ងាចមិញគេថាអត់មានរឿងអីផង...! មានតារឿងទាស់គ្នានិងឯង​ គេខឹងគេប៉ិនណោះឯង។

ក៖​ គាត់គិតខ្លីដល់ហើយណេះអ៊ុំណេះ?

ខ៖​ វាគំនិតវាខ្លី...! ឡានអ៊ុយៗដីផ្ទះអីៗនៅនិងគេទាំងអស់នៅនិងគេឥតអំពើទៅ...!

ក៖​ ចា៎...!

ខ៖​ អញ្ចឹងបានថាគំនិតវាខ្លីណាស់មីអូន​ គំនិតវាខ្លីណាស់...!

ក៖​ ចុះអ៊ុំដូចជាមានចៅប៉ុន្មាននាក់ហើយអ៊ុំ?

ខ៖​ មានបី...! អានេះមួយមីទូចមិញមួយទៅរៀនមួយ..!

ក៖​ សុទ្ធតែរៀៗទាំងអស់...!

ខ៖​ ចា៎...រៀន!

ក៖​ អានេះៗថ្ងៃនេះវាស្អីគេអាថ្ងៃសិទ្ធនារីអីគេនោះៗវាអត់ទៅរៀន...! សើច..

ក៖​ ចា៎...ប្រាំបីមីនា...

ខ៖​ អត់បានរៀនទេ...អើយចឹងបានថាវាលំបាកណាស់...

ក៖​ ចា៎...ចុះដូចជាអ៊ុំស្រីមានកូនប៉ុន្មាននាក់ដែរអ៊ុំ?

ខ៖​ មីមិញនោះ...? កូនពីរ..!

ក៖​ អត់ទេអ៊ុំកូនបង្កើតរបស់អ៊ុំអ្ហាស!

ខ៖​ អ៎..ខ្ញុំនេះ...!

ក៖​ ចា៎...!

ខ៖​ កូនស្រីមានតាវាមួយមីមិញនិងឯង...

ក៖​ អ៎...!

ខ៖​ ប្រុសពីរស្រីមួយញ៉ុមមានតាបីនាក់ទេញ៉ុមកូនបី...!

ក៖​ អ៎...អ៊ុំមានតាបីនាក់ទេ...! ប្រុសពីរស្រីមួយ..!

ខ៖​ ចា៎...

ក៖​ ចា..ចុះអ៊ុំអាចប្រាប់ឈ្មោះពួកគេបានទេថាកូនអ៊ុំឈ្មោះអីខ្លះ?

ខ៖​ បានតាសកូនច្បងឈ្មោះសុង...

ក៖​ ចុះកូនទីពីអ្ហោះអ៊ុំ?

ខ៖​ ទីឈ្មោះស័ន​ ចា៎មីមិញនិងឈ្មោះស័ន​ ហើយកូនទីបីនោះឈ្មោះសន...

ក៖​ ឈ្មោះសន...?

ខ៖​ ចា៎......!

ក៖​ អញ្ចឹងអ៊ុំបានកូនប្រុសស្រីប្រុស...?

ខ៖​ នោះឯង​..បីប៉ិនណោះឯង...!

ក៖​ ចុះដូចជាម្តាយរបស់អ៊ុំស្រីមានឈ្មោះអីដែរអ៊ុំ?

ខ៖​ ឈ្មោះយាយរស់......!

ក៖​ ឈ្មោះយាយរស់...?

ខ៖​ ចា៎.....!

ក៖​ ចា៎...ចុះដូចជាកាលគាត់ចែកឋាននិងគាត់អាយុប៉ុន្មានដែរអ៊ុំ?

ខ៖​ កាលម្តាយញ៉ុមស្លាប់គាតអាយុប៉ែតសិបបួនឆ្នាំ។

ក៖​ អូ...ចា៎ប៉ែតសិបបួនឆ្នាំបានគាត់ស្លាប់......

ខ៖​ និងឯង......

ក៖​ ហើយចុះស្រុកកំណើតគាត់វិញ?

ខ៖​ គាត់កើតនៅឯនេះឯង...!

ក៖​ អ៎..គាត់កើតនៅឯនេះឯង?

ខ៖​ ចា៎...! ភូមិឯណេះឯង...!

ក៖​ ភូមិភ្នំក្រោមនេះដែរ...!

ខ៖​ ចា៎...!

ក៖​ គាត់ចែកឋានដោយសារមូលហេតុអីដែរអ៊ុំ?

ខ៖​ គាត់ចាស់ឈឺជម្ងឺមនុស្សចាស់...!

ក៖​ គាត់ឈឺជម្ងឺមនុស្សចាស់ណោះអ៊ុំណោះ?

ខ៖​ ចា៎...! ហើយបើជិក(ឪពុក)ញ៉ុមគាត់ស្លាប់មុនម្តាយញ៉ុម...ឪពុកញ៉ុមកាលគាត់ខូចនិងអាយុហុកសិបប្រាំមួយឆ្នាំ(66ឆ្នាំ)..!

ក៖​ ជិកអ្ហោះអ៊ុំ?

ខ៖​ ចា៎...!

ក៖​ ឪពុកគេហៅ(ជិក)ណោះអ៊ុំណោះខ្សែចិន?

ខ៖​ ចា៎...! ខ្លះគេហៅជិកខ្លះគេហៅទា...!

ក៖​ ចា៎...កាលចែកឋាននិងហុកប្រាំមួយណោះអ៊ុំ...?

ខ៖​ ចា៎ស....! ណោះសល់រូបថតគាត់តាមួយទេណួក..!

ក៖​ អ៊ុំមានចាំទេអំពីអត្តចរិករបស់ម្តាយរបស់អ៊ុំស្រីថាម្តាយរបស់អ៊ុំគាត់គឺជាមនុស្សបែបណាដែរអ៊ុំ?

ខ៖​ អូយគាត់ល្អណាស់​ អ្នកណាមួយក៏រាប់អានគាត់​ គាត់ល្អណាស់...! ហើយជិកខ្ញុំក៏ដោយញ្ញាត្តិសន្តានណាគឺថាឃើញគាត់អត់បានទេគាត់ធូរគាតធារមែនប៉ិនាត់អត់ចេះឆ្មើងមិនដែរវ៉ៃកូនដល់ម៉ោបានកូនម៉ោកូនដូចស្អីគេចេះឯងវ៉ៃរិកញ៉ុមធ្វើជាបងគេពីដើមម៉ោញ៉ុមធ្វើគ្រាន់បើដែរកុំតែថាឥលូវខ្លួនញ៉ុមចាស់ទៅញ៉ុមអត់...! ញ៉ុមបំភ្លេចចោល...

ក៖​ ចា៎...អ៊ុំចុះម្តាយរបស់អ៊ុំគាត់កាចក៏ស្លូតដែរអ៊ុំ?

ខ៖​ អូ...ស្លូតណាស់តែបើជិកញ៉ុមកាចណាស់ហើយ...!

ក៖​ ឪពុករបស់អ៊ុំកាច...?

ខ៖​ ចា៎...កាច..!

ក៖​ អ៊ុំខ្លាចឪពុកជាងណោះអ៊ុំណោះ?

ខ៖​ ចា៎...គាត់កាចមែនទែន...!

ក៖​ គាត់កាចនិងព្រោះថាគាត់វ៉ៃអ៊ុំឬក៏គ្រាន់តែគាត់មើលមុខអ៊ុំៗខ្លាចតែម្តង...?

ខ៖​ អូ...គ្រាន់តែឃើញមុខគាត់ខ្លាច...!

ក៖​ មុខគាត់កាចណាស់អ្ហោះអ៊ុំ?

ខ៖​ ញ៉ុមខ្លាចមែនទែនបើគាត់វ៉ៃគ្មានជានាទេងាប់និងរស់ស្មើគ្នា...!

ក៖​ តែទាល់តែថាមានរឿងធំបានគាត់...

ខ៖​ ទាល់តែមានរឿងធំគាត់មិនចេះវ៉ៃទេ...!

ក៖​ គាត់មិនដែរចេះតែវ៉ៃទេ...ចុះម្តាយរបស់អ៊ុំកាលគាត់នៅរស់គាត់ប្រកបមុខរបរអីគេដែរ?

ក៖​ គាត់មានធ្វើអីគាត់...! តាំងពីក្រមុំម៉ោគាត់ដឹកតាមោងដល់តាគាត់បានជិកខ្ញុំម៉ោគាត់ស្រណុករហូតគាត់មានធ្វើអីទេ...!

ក៖​ ចា៎..!

ខ៖​ ហើយជិកញ៉ុមគាត់លក់ចាប់ហួយ...!

ក៖​ គាត់លក់ចាប់ហួយ..ច្រើនទេអ៊ុំ?

ខ៖​ លក់ច្រើន...! គាត់លក់ចាប់ហួយកាលនិងនៅម្តុំនិងមានតាគាត់និងឯងលក់តាគាត់និងឯងទៅដល់ពេលគាត់ចាស់ខ្លួនគាត់ឡើងមកនៅលើវិញរួចគាត់ទិញស្រូវគាត់ទិញស្រូវរាប់ពាន់ថាំងទៅណា៎សបើគិតចំនួនទៅ...!

ក៖​ ចា៎...គាត់ទិញយកធ្វើអីទៅអ៊ុំ?

ខ៖​ គាត់ទិញទៅលក់...!

ក៖​ គាត់ជាឈ្មួញកណ្តាលគាត់អ្នកយកមកលក់...!

ខ៖​ ចា៎...ដូចថាគាត់ទិញពីអ្នកស្រែម៉ោគាត់ដាក់ជង្រុកទុកទៅដល់តាចប់អ្នកស្រែទៅឈ្មួញគេម៉ោឡានពីរបីម៉ោៗដឹកទៅក៏វាល់លក់ទៅ...!

ក៖​ ចំនេញអ្ហា៎.ណេះអ៊ុំណេះ?

ខ៖​ ចុះមានអី....

ក៖​ គាត់ធូរធារដេសអ៊ុំ?

ខ៖​ ចា៎...គាត់ធូរធារតាស...!

ក៖​ អញ្ចឹងអ៊ុំអត់សូវពិបាកទេណោះអ៊ុំណោះ?

ខ៖​ ព្រោះកាលនិងឪពុកម្តាយអ៊ុំមានលុយផ្គត់ផ្គង់អោយ...

ខ៖​ អត់មានពិបាកអ៊ុទើបបងបានប្តីមកទើប៉ុមស្គាល់...!

ក៖​ ចា៎...អ៊ុំ.

ខ៖​ ញ៉ុមវេទនាមែនទែន...!

ក៖ចុះអ៊ុំដូចជាចាំសាច់រឿងឪពុកម្តាយរបស់អ៊ុំទេថាគាត់ធ្លាប់និទានប្រាប់អ៊ុំថាគាត់ពីក្មេងគាត់ធ្លាប់លំបាកអញ្ចេកៗៗ...?

ខ៖​ អ៊ឺ...កាលពីក្មេងគាត់មានពិបាកអីគាត់​ គាត់សប្បាយចិត្តតារហូតនិង...!

ក៖​ អ្ចឹងអ្ហោះអ៊ុំ...?

ខ៖​ នោះឯងគាត់មានកើតទុក្ខអ៊ុយគាត់ព្រោះឪពុកគាត់មាននោះ...

ក៖​ អញ្ចឹងគាត់អត់សូវពិបាកទេ...

ខ៖​ គាត់អត់មានពិបាកទេ...! ម៉ែខ្ញុំទោះជាគាត់ដឹកមោងអីមែន...ក៏គាត់អត់លំបាក..! ផ្ទះគាត់មានធំស្គឹមស្គៃនៅរស់នៅរបស់គាត់ស្រួល...!

ក៖​ ចា៎...អ៊ុំអញ្ចឹងគាត់អត់សូវលំបាកអីទេតាមដែរអ៊ុំដឹង...?

ខ៖​ គាត់អត់មានពិបាកអីទេ..!

ក៖​ ចា៎..ដូចជាតើស្វាមីរបស់អ៊ុំមានឈ្មោះអីគេដែរ?

ខ៖​ ឈ្មោះសូរ...!

ក៖​ ​ ឈ្មោះសូរ..?

ខ៖​ ចា៎...!

ក៖​ គាត់ព្រះជន្នប៉ុន្មានហើយអ៊ុំ?

ខ៖​ អាកាលខូចនេះគាត់ព្រះជន្នហាសិបជាងគាត់គ្រូបង្រៀន..!

ក៖​ អ៎...គាត់មានមុខរបរជាគ្របង្រៀន..

ខ៖​ មានមុខរបរជាគ្របង្រៀន...!

ក៖​ គាត់គ្រូបង្រៀនផ្នែកភាសាអីគេដែរបង​ អ៊ុំដឹងទេ?

ខ៖​ ភាសាខ្មែរយើងនេះឯងដែរបង្រៀនដូចថាកនក្មេងអ៊ុយ.បង្រៀនៅណា..យើងពីដើមមិញយើងមានីមួយទីពីអ៊ុយយើងមានតែអាត្រែតអាទិពីដើមព្វថ្ងៃបានគេមានថ្នាក់ទីមួយទីពីទីបីមានទីប្រាំពីប្រាំបីអឺណា​ គេប្រែប្រួល...

ក៖​ គេប្រែប្រួលហើយណោះអ៊ុំណោះ?

ខ៖​ នោះឯង...! គាត់បង្រៀន

ក៖​ អញ្ចឹងអឺ...ស្វាមីរបស់អ៊ុំគាត់ធ្លាប់ជាគ្រ...?

ខ៖​ ចា៎...!

ក៖​ អញ្ចឹងពេលគាត់ឈប់​ គាត់អាត្រែតអីទៅអត់មានអ្នកណាគេមកបង់អី...ដូចថា..!

ខ៖​ គ្មានទេ..!

ក​៖​ លុយអត្រែតអីអញ្ចឹងអ្ហាស..?

ខ៖​ អត់ទេ...គាត់បង្រៀនដូចថាប្រាក់ខែក៏គ្មានអីក៏គ្មាននោះឯង...!

ក៖​ ស្មាគចិត្តអ្ហីអ៊ុំ...?

ខ​៖​ អី..បង្រៀននិងបង្រៀនតាំពីនៅបួស​ កាលគាត់បួសជាសង្ឃដល់តាសឹងម៉ោហើយក៏នៅតែបង្រៀនទៀតប៉ិនតែគ្មានប្រាក់ខែប្រាក់ង៉ៃអ៊ុយទេ...

ក៖​ អញ្ចឹងគាត់ធ្លាប់បួសជាសង្ឃ?

ខ៖​ ចា៎...!

ក៖​ អ...ចា៎គាត់បង្រៀនតាំងពីគាត់នៅកំលោះបួសជាសង្ឃមកម្លេះ..

ខ៖​ និងហើយ...!

ក៖​ ដល់ពេលគាត់សឹកម៉ោហើយមានប្រន្ធហើយក៏នៅតែបង្រៀនដែរ...!

ខ៖​ នោះឯងបង្រៀនដែរ..!

ក៖​ អញ្ចឹងបើគាត់បង្រៀនអត់បានលុយអញ្ចឹងចុះតើជីវភាពគ្រួសាររបស់អ៊ុំពិបាកទេអ៊ុំ?

ខ៖​ ហ៊ឺ...និយាយមិនពិបាកល៎មិច..ជំនាន់នុងមិនដឹងវាយ៉ាងមិចទើបគេមិនអោយប្រាក់ខែ..

ក៖​ អ្ចឹងអ្ហោះអ៊ុំ...?

ខ៖​ នុងឯងគេអត់អោយប្រាក់ខែ...តេសគេហៅគាត់ទៅបង្រៀនគាត់ចេះតាទៅបង្រៀនទៅវាល់ៗល្ងាចមកវិញញាំបាយខ្លួនឯងទៅ.

ក៖​ ចា៎...អញ្ចឹងអ៊ុំគិតយ៉ាងមិចទៅអ៊ុំ...ព្រោះស្វាមីរបស់យើងអត់មានលុយចូលផ្ទះអញ្ចឹងអ៊ុំគិតយ៉ាងមិចទៅ?

ខ៖​ មានគិតយ៉ាងមិច..ខ្ញុំរកខ្លួនខ្ញុំ..!

ក៖​ អ៊ុំរកអីដែរអ៊ុំ..ពេលនិង?

ខ៖​ ខ្ញុំជួញជំនួញ​ ខ្ញុំលក់ដូរតាំងពីអង្ករតាំងពីទឹកស្អីថាស្អីក៏ត្រូវលក់ក៏លក់ដែរ..!

ក៖​ អ៊ុំលក់សឹងតែគ្រប់មុខហើយណោះអ៊ុំណោះ?

ខ៖​ ដល់តាពេលញ៉ុមម៉ោបានប្តីហើយប្តីខ្ញុំងាប់ទៅខ្ញុំចុះទៅនៅទន្លេខ្ញុំចាក់បញ្ឆេវខ្ញុំធ្វើជ្រក់ខ្ញុំរែកលតលក់បង្អែមគ្រប់មុខចិញ្ចឹមបានកូនធំអស់នេះឯងឡើងលែងដើររួចលែងរកបណ្តោយ​ ដើរអត់រួចលែងរកកើត...!

ក៖​ អោយកូនគាត់ចេញជួយធ្វើការម្តង...

ខ៖​ នោះឯង...!

ក៖​ ចុះអ៊ុំដូចជាបានដូចជាអោយកូនចៅរៀនបានខ្ពង់ខ្ពស់ដែរទេអ៊ុំ...?

ខ៖​ ទេ...មិនសូវបានប៉ុន្មានទេ...! កាលណោះមានបានរៀនឯណារៀនតាបងគេបានចេះច្រើនអាប្អូនអត់បានរៀនទេព្រោះខ្ញុំបានអោយរៀនតែបន្តិចបន្តួចទៅខ្ញុំខឹង...

ក៖​ ថីបានខឹងអ៊ុំ?

ខ៖​ ថា...ចុះបើបងប្អូនមាមីងគេអត់អ៊ើពើគេមិនអ៊ុតនុនគ្នាៗទៅនៅក៏មិនដឹងឯណាបាយឯណាទឹកទៅខ្ញុំខឹងញ៉ុមថាកូនឯងអីលូវឈប់ទៅបើកូនឯងទៅរៀនអត់មានអាណាមើលប្អូនបានអ្នកណាមើលប្អូនម៉ែទៅរកចិញ្ចឹមបើលោកពុកខ្វិននោះ...។

ក៖​ ចា៎...អញ្ចឹងស្វាមីរបស់អ៊ុំខ្វិននិងតាំងពីអាយុប៉ុន្មានដែរ?

ខ៖​ ខ្វិនគិតទៅប្រាំឆ្នាំខ្វិនតាំងពីសែសិបប្រាំឡើងហាសិបគត់បានគាត់ស្លាប់...។

ក៖​ គាត់ខ្វិនដោយសារអីដែរអ៊ុំ?

ខ៖​ ទេមិនដឹងថារឿអ៊ុយទេណា៎..ស្រាប់តែគ្រុនៗៗៗក៏ងាប់ដៃងាប់ជើងទៅ...!

ក៖​ មិនមែនស្លាប់មួយជំហៀងខ្លួនទេ?

ខ៖​ ងាប់ត្រឹមនេះឯងទៅក្រោមដៃមួយជំហៀងនេះរស់តែមួយជំហៀងទេនាងទៅបើយើងខ្មែរនេះគេថាយើងត្រូវរបស់គេ...!

ក៖​ អូយ...អាណិតគាត់អ្ហា៎...ណេះអ៊ុំណេះ? គាត់ធ្លាប់តែដើរផឺ..ដល់ពេលអោយគាត់ម៉ោសុខៗចឹងមិនដឹងថាគាត់ពិបាកប៉ិនណា...!

ខ៖​ ពិបាកនិងឯង...!

ក៖​ អញ្ចឹងតើអ្នកណាជាអ្នកទទួលបន្ទុកថែទាំគាត់ទៅអ៊ុំ?

ខ៖​ មានឯណាមានតែកូនពីរបីនាក់នេះនិងឯងវានៅមើល​ ព្រោះខ្ញុំជាប់ទៅរកស៊ី...

ក៖​ អ៎...អញ្ចឹងបានទ្រង់មិនបានរៀននិងអ្ហា៎...!

ខ៖​ ចា៎...ខ្ញុំចុះទៅរកស៊ីបាត់នៅនិងភ្នំកាលគាត់ខ្វិនញ៉ុមនៅលើគោកនៅនិងដីម៉ែខ្ញុំ...

ក៖​ ចា៎...!

ខ៖​ ដល់តែខ្ញុំទុកចោលទៅគេខ្ញុំចុះទៅរកនៅទន្លេចឹងទៅណាស់ហើយមួយសប្តាហ៍ញ៉ុមឡើងមកម្តងយកប្រាក់មកទិញអានេះអានោះអោយក៏កូននិងនេះឯងលាងអាចន៍ងូតទឹកអោយខ្ញុំឡើងម៉ោក៏ខ្ញុំដុះលាងខ្អែលអោយទៅណាស់ដេកនៅទៅណាស់..

ក៖​ មើលថែប្តីរហូត...

ខ៖​ ដល់តាខ្ញុំថែយ៉ាងមិចដល់តែខ្ញុំដេកទៅយល់សប់ឃើញយល់សប់ថាគេហៅខ្ញុំថាអឺមីណមណ៎ក...មើលណែឋានមីណមឯងខ្ញុំក៏ថាចុះឋានឯណាគេថានេះៗកន្លែងអូនឯងនៅ​ ខ្ញុំអើតមើលញ៉ុមថាអូខ្ពស់ខ្លាំងម្លេះនៅដល់ទៅលើមេឃឯណោះមិនធ្លាក់ស្លាប់ហើយអ្ហា៎ស...គេថាអត់ធ្លាក់ទេណេក...ឡើងម៉ោឡើងមកមើលម៉ោដល់ទៅញ៉ុមឡើងក៏ឃើញអូ...លោកអើយ..ក្នុងព្រះធម៌គេមិនអោយនិយាយទេគឺអត់មានថ្មមួយប៉ិនតាផ្ទះរង្វើរង្វើមួយៗៗមានសុទ្ធតែមាន់សំឡីពីមុខផ្ទះដាំសុទ្ធតែផ្កាដល់តែខ្ញុំទៅសួរតាអាចារទៅក៏តាអាចារថាមីនាងឯថែប្តីបានល្អហើយនាងថែម្តាយបានល្អទៅគេអោយនាងឯងនិងឯងឃើញទីកន្លែងនាងឯងរស់នៅ...ចា៎ដល់តារួចរាល់អស់ទៅដល់តាប្តីងាប់ទៅក៏នាំកូននិងឯងទៅរកទៅអោយមួយនៅមើលផ្ទះទៅមួយទៀតចេញទៅរកទៅ...ប៉ិនអាធំអាបងនោះអ្ហោះមិនអោយវាទៅរៀនក៏វាទៅ...វាទៅតាវាទៅខំរៀនទៅតាវា..

ក៖​ គាត់អត់ឈប់ទេ...?

ខ៖​ អត់ឈប់...!

ក៖​ ចុះអញ្ចឹងកូនបងនិងរៀនដល់ណាដែរអ៊ុំ?

ខ៖​ ខ្ញុំមិនបានចាំទេ...

ក៖​ ចា៎...តែឥលូវនិងគាត់មានការងារល្អធ្វើហើយណោះអ៊ុំណោះ..!

ខ៖​ ទេអត់បានធ្វើទេមានអ៊ុយជិះទៅក៏ធ្វើការសំណង់នេះឯង...

ក៖​ ធ្វើការសំណង់...?

ខ៖​ ចា៎...ប៉ិនតែអក្សរអីវាសរសេរបានហើយអង់គ្លេសអង់អីវាសរសេរបានហើយបើវាសរសេរបានមាននៃថាវាចេះ.......

ក៖​ ចា៎...ចុះកូនឯទៀតអ្ហោះអ៊ុំពួកគាត់ប្រកបមុខរបរអីគេដែរ?

ខ៖​ ធ្វើសំណង់ទាំងអស់គ្នាតាំងបងទាំងប្អូននិងឯង...

ក៖​ អ៎...ធ្វើការសំណង់ការ​ងារធ្ងន់ណាស់អ៊ុំអើយ...

ខ៖​ ចា៎ស...!

ក៖​ ចាំមើលតែចាស់ទៅចុកដៃចុកជើង...! ពិបាក

ខ៖​ ចុះដឹងធ្វយ៉ាងមិចកូនបើយើងវាដំណាក់កាលយើងវាពិបាកនោះឯង...!

ក៖​ ចុះអ៊ុំអត់ធ្លាប់គិតថាចង់អោយពួកគាត់រកស៊ីមុខរបរណាមុខរបរលក់ដូរដូចអ៊ុំកាលពីអ៊ុំនៅ....

ខ៖​ លក់អីណាបើយើងវាអត់មានទុននោះ..អត់មានទុនអត់មានដីនៅនេះនៅដីគេតើ...

ក៖​ ជួលគេអ្ហោះអ៊ុំ?

ខ៖​ ទេ...សុំគេនៅគេអោយនៅ...

ក៖​ សុំគេនៅអ្ហេណោះអ៊ុំ?

ខ៖​ ចា៎...ដល់ទៅគេចិត្តល្អទៅក៏គេហៅមកនៅទៅ..គេអត់យកលុយយកកាក់ទេកូនអោយតែដឹងឃើញរឿងនិងខ្ញុំឈឺចាប់ណាស់...សព្វថ្ងៃខ្ញុំឈឺចាប់និងបងប្អូនណាស់ឈឺចាប់ដូចថាខ្ញុំវាអត់ដឹងគេដល់ប៉ិនណោះបើដឹងគេដល់ប៉ិនណោះខ្ញុំទុកអោយងាប់អស់អោយជាប់គុកជាប់ច្រវ៉ាក់ជំនាន់អាពតអត់ឃ្លានងាប់អស់កាលជំនាន់អាពតមានតែខ្ញុំនេះឯងគ្រប់គ្រងលួចទាំងប៉ុន្មានម៉ោបំបិទមុខបំបិទមាត់គេម៉ោអោយប្អូនស៊ីដល់ម៉ោអញ្ចេះទៅគេធ្វើយើង​ មិនដឹងគុណមិនដឹងអានន្តទៅអញ្ចឹងបានថាវាយ៉ាប់...នឹកឃើញ

ក៖​ ចា៎...អ៊ុំចុះដូចជាតើអ៊ុំចាំឈ្មោះយាយតាខាងម្តាយទេថាតើគាត់មានឈ្មោះយាយអីតាអីខ្លះ...?

ខ៖​ ចា៎ចាំ..ឈ្មោះយាយលាប់តានូ......

ក៖​ និងយាយតាខាងម្តាយណោះអ៊ុំ?

ខ៖​ ចា៎...! យាយតាខាងម្តាយ!

ក៖​ ចុះយាយតាខាងឪពុកវិញ?

ខ៖​ ឪពុកនោះ...ឈ្មោះកុងតោណេក...កុងតោម៉ាយឿម.....

ក៖​ ចុះអ៊ុំដូចជាមានសាច់ញាត្តិអីដែរនៅក្រៅប្រទេសដែរទេអ៊ុំ?

ខ៖​ អត់មានទេកូន...!

ក៖​ ចា៎..អត់មានទេណោះអ៊ុំណោះ!

ខ៖​ អត់មានទេ៎...

ក៖​ អ៎..ចា៎!

ខ៖​ មានប៉ុន្តែថាមិនដឹងគេងាប់អស់មិនដឹងគេរស់...!

ក៖​ អញ្ចឹងអ្ហោះអ៊ុំ?

ខ៖​ ចា៎...! មានប៉ិនមិនដិងគេងាប់ក៏រស់!

ក៖​ អ្នកណាគេបានទៅអ៊ុំ?

ខ៖​ ណេក...ក្មួយខ្មោចជិក...! ក្មួយទេ

ក៖​ អ៎..ក្មួយគាត់ការប្តីទៅឬក៏គាត់ទៅធ្វើការឬក៏គាត់ទៅលេង?

ខ៖​ អត់ទេបាក់ជំនាន់នោះជំនាន់អាពតនេះឯងគេចេញជំនាន់អាពត...

ក៖​ គាត់ឈ្មោះអីដែរអ៊ុំ​ អ៊ុំចាំទេ?

ខ៖​ ណេក...ម្តាយវាងាប់អស់ឪពុកងាប់អស់ហើយនៅតែកូនទេអាទាងអាទេងចេះឯងអ៊ុយមិនដឹងគេទៅនៅឯណាខ្លះខ្លះថានៅស្រុកបារាំងខ្លះថានៅឯណាអីចិនមិនដឹងនៅឯណា...!

ក៖​ អ៊ុំអត់ដឹងអត់លឺដំណឹងទាំងអស់បាត់ដំណឹង...!

ខ៖​ លឺតែថាគេនៅប៉ិនតែថាមិនដែរឃើញគេម៉ោ.....

ក៖​ ចា៎...អ៊ុំដូចជាកាលសម័យអាពតតើអ៊ុំអាយុដែរអ៊ុំ?

ខ៖​ កាលជំនាន់អាពតខ្ញុំសាម...

ក៖​ អូ...អ៊ុំអាយុច្រើនណា៎..កំពុងតែពេញកំលាំងគេប្រើហើយអ៊ុំ...!

ខ៖​ អូស...រែកដីទាល់តែងាប់!

ក៖​ រែកដីទាល់តែងាប់អ្ហេសអ៊ុំ?

ខ៖​ សើច...រែក...រែកអត់បាយអត់ទឹកស៊ីតែបបរ..!

ក៖​ អញ្ចឹងអ្ហោះអ៊ុំ?

ខ៖​ និងហើយវាប្រើឃោរឃៅណាស់ជំនាន់អាពតនោះ...!

ក៖​ អូ...ចា៎..អ៊ុំចុះតើអ៊ុំអាចប្រាប់ពិពណ៌នាអំពីជំនាន់អាពតនិងបានទេ​ ថាគេអោយយើងធ្វើការមិចខ្លះព្រលឹមឡើង?

ខ៖​ ធ្វើការមិចខ្លះកូន..! គេអោយរែកដី​ ...នោះហើយព្រលឹមឡើងគេអោយទៅរែកដី..

ក៖​ យើងក្រោកព្រលឹមឡើងគេអោយទៅរែកដី...

ខ៖​ រែកដី...អស់ពីរែកដីទៅខែស្រូវគេអោយស្ទូងស្រូវច្រូតស្រូវដាំដំឡូងប៉ិនណោះឯងមានធ្វើអីប៉ិនណោះឯង!

ក៖​ យើងអ្នកធ្វើអីណោះអ៊ុំណោះ?

ខ៖​ ចា៎...ស្រេចតែគេប្រើយើង!

ក៖​ ចា៎...អ៊ុំចុះដូចជាអាពាហ៍ពិពាហ៍របស់អ៊ុំអ្ហាសតើអ៊ុំស្រលាញ់គ្នាដោយចិត្តនិងចិត្តឬក៏ឪពុកម្តាយជាអ្នករៀបចំអោយ?

ខ៖​ ទេ...! ខ្ញុំការត្រឹមត្រូវរបស់ខ្ញុំ...!

ក៖​ ចា៎...អ៊ុំស្រលាញ់គ្នាដោយខ្លួនឯងឬក៏ឪពុកម្តាយរៀបចំអោយ?

ខ៖​ ទេ...ខ្ញុំមិនបានស្រលាញ់ទេខ្ញុំមិនដែរស្គាល់ទេឪម៉ែអោយក៏យកទៅ...!

ក៖​ ឪពុកម្តាយអ៊ឺណោះអ៊ុំគាត់្នករៀចំអោយ?

ខ៖​ ចា៎..នោះឯង។

ក៖​ ចា៎ចុះអ៊ុំចាំទេពេលនិងអ៊ុំប្រហែលជាបានថ្លៃជំនូនប៉ុន្មានដែរទៅអ៊ុំ? ថ្លៃជំនូនអ៊ឺណាស់អ៊ុំ?

ខ៖​ កាលនិងគេចាយអង្ករមិនដឹងប៉ុន្មានចូលស្រុកម៉ោ!

ក៖​ ពេលនិងលុយមិនសូវ.......

ខ៖​ ពេលនិងមានលុយអ៊ុយចាយ...ចាយអង្ករនិង! ចឹងមកចងដៃក៏អង្ករនិងស្រូវ..មិនដឹងទេកូនអើយភ្លេចហេ៎ស!

ក៖​ ចឹងអ៊ុំចាំទេអ៊ុំរៀនបានកម្រិតណាដែរអ៊ុំ?

ខ៖​ អូយ...ខ្ញុំបានរៀនតិចណាស់កូនអើយ...!

ក៖​ កាលនិងថ្នាក់ទីប៉ុន្មានដែរទៅអ៊ុំ?

ខ៖​ មិនដឹងថ្នាក់អាទិនិងថ្នាក់ទីប៉ុន្មាន?

ក៖​ ទីបីណោះអ៊ុំណោះ?

ខ៖​ អាទិនិងមិនដឹងទីប៉ុន្មាន?

ក៖​ កាលនិងអ៊ុំរៀពី ក​ ខ​ ឬ ក៏អីអ៊ុំ?

ខ៖​ ទេ...រៀនស្រ:យើងធម្មតា!

ក៖​ ប្រហែលជាថ្នាក់ទីមួយបើមិនអញ្ចឹងថ្នាក់ទីមតេយ្យហើយណោះអ៊ុំណោះ?

ខ៖​ ចា៎...! ប៉ិនថាយើងរៀជំនាន់និងរៀនបានតិចតែយើងមើលដាច់មើលឈ្មោះបានសរសេរបាន...!

ក៖​ ចា៎..នេះបើអ៊ុំភ្នែកភ្លឺអ៊ុំមើលអក្សរបានទេ?

ខ៖​ ភ្នែកភ្លឺអីបើមើលមិនឃើញកូន...!

ក៖​ ចា៎...បើពាក់វ៉ែនតា! ចុះអ៊ុំកាលនៅរៀអ៊ុំរៀននៅសាលាណាអ៊ុំចាំទេ?

ខ៖​ សាលាភ្នំក្រោម.........

ក៖​ សាលាភ្នំក្រោមណោះអ៊ុំណោះ?

ខ៖​ ចា៎...និងហើយ

ក៖​ អ៎...ចា៎កាលអ៊ុំរៀនអ៊ុំមានបានរៀនជាប់លាប់ទេអ៊ុំពេលនិង?

ខ៖​ អ៊ឺ..រវល់ក៏ឈប់ទៅអត់មានអាណាមើលបងមើលប្អូន...!

ក៖​ អ៎...ដោយសារប្អូនអ៊ុំឈប់ដែរណោះអ៊ុំណោះ?

ខ៖​ ឈប់...!

ក៖​ យើងត្រូវការមើលប្អូន​ ...!

ខ៖​ ចា៎...!

ក៖​ ឪពុកម្តាយទៅរកស៊ីណោះអ៊ុំណោះ?

ខ៖​ និងឯង​ ខ្មោចជិកខ្ញុំគាត់ទៅថ្លឹងស្រូវម៉ែខ្ញុំទៅថ្លឹងស្រូវទៅមានណាគេនៅផ្ទះ..

ក៖​ ចា៎..ចង់ដឹងថាជីវិតរបស់អ៊ុំតាំងពីក្មេងរហូតដល់អ៊ុំចាស់ចំណាស់នេះអញ្ចឹងតើអ៊ុំមានការផ្លាស់ប្តូរហើយឬនៅដូចថាកាលពីមុនពីបាកឥលូវស្រួលហើយឬក៏ពីមុនស្រួលតែឥលូវវាពិបាកអញ្ចឹងអ៊ឺណា៎អ៊ុំ?

ខ៖​ បើមិនលំបាកយ៉ាងមិចចាស់ទៅវារឹតតែលំបាកឡើង...

ក៖​ ចាស់ទៅវារឹតតែលំបាកឡើង...អ្ហោះអ៊ុំ?

ខ៖​ និងហើយ...!

ក៖​ វាពិបាក.....

គ៖ស្រួលអីអូនអើយវេទនាចុះមើលមើសគាត់មានដីអ៊ុយនៅ...

ខ៖​ វាលំបាកតារហូតនិងឯង.....

គ៖​ វាលំបាកណាស់ជីវិតគាត់......

ក៖​ អញ្ចឹងធូរធារជាងនេះណោះអ៊ុំណោះ?

ខ៖​ ចា៎..នោះឯង

ក៖​ តែឥលូវយើង..

ខ៖​ វេទនាណាស់......

ក៖​ វេទនាណោះអ៊ុំ..! ចា៎ចុះផ្ទះនេះនៅប៉ុន្មាននាក់ដែរអ៊ុំ?

ខ៖​ ប្រាំពីរនាក់...!

ក៖​ ប្រាំពីរនាក់..! កេងទំរាបនៅនេះអ្ហោះអ៊ុំ?

ខ៖​ អឺស...បណ្តោយទទឹងហើយ...ពញ្ច្រៀតហើត!

ក៖​ ចា៎..ចុះអ៊ុំដូចជា!ឥលូវយើងបង្វែអារម្មណ៍វិញអ្ហាអ៊ុំសួរថាតើមុខម្ហូបីដែរអ៊ុំចូលចូលចិត្តកាលនៅពីក្មេងអ្ហឺណាស់អ៊ុំ?

ខ៖​ អូយ...នាងអើយមិនដឹងជាចូលចិត្តអ៊ុយទេអានោះយើងចេះធ្វើខ្លួនយើងសព្វថ្ងៃចប់ហើយវាអត់ឃ្លាន...!

ក៖​ អូ...ពេលចាស់ទៅលេងឃ្លានអស់?

ខ៖​ និងហើយ​ អូយ..ចាស់ទៅហុកណាស់កូន!

ក​៖​ ចុះកាលពីអ៊ុំនៅក្មេងអ៊ុំចូលចិត្តក្រៀមក្រោះឬក៏បែបសម្លរ...?

ខ៖​ អូ...ធម្មតាអត់ចេះរើស!

ក៖​ អត់ចេះរើសទេណោះអ៊ុំ?

ខ៖​ ចា៎..!

ក៖​ អចា៎ចុះអ៊ុំកាលនៅពីក្មេងអីអ៊ុំចូលចិត្តស្តាប់បទចម្រៀងទេ?

ខ៖​ ទេមានចម្រៀងអីស្តាប់នៅជំនាន់នោះអ្ហោះ..!

ក៖​ កាលបែកអាពតម៉ោវិញហើយអ៊ណាស់អ៊ុំ!

ខ៖​ នោះឯង​ មិនមានអ៊ុយស្តាប់ទេកូនអើយ...

ក៖​ ចុះឥលូវនិងសព្វថ្ងៃនិងអ៊ុំមានស្តាប់អីដេសអ៊ុំ?

ខ៖​ ទេមានអ៊ុយស្តាប់ទេ!

ក៖​ អត់ស្តាប់អីទេណោះអ៊ុំណោះ!

ខ៖​ ចា...ស្តាប់អីក៏មិនចូល..

ក​៖​ ចា៎..ចុះអ៊ុំចេះស្តាប់ធម៌តេសអ៊ុំ?

ខ៖​ ចា៎..តាយប់ឡើងសូត្រធម៌ដេកទៅ..

ក៖​ ចុះតើអ៊ុំមានជំនាញអ្វីដែរតវេនពីឪពុកម្តាយម៉ោទេ?

ខ៖​ អត់....!

ក៖​ អត់មានទេណោះអ៊ុំណោះ?

ខ៖​ ចា..អត់!

ក៖​ មានតែជំនាញមួយគឺរកស៊ីណោះអ៊ុំ?

ខ៖​ ចា៎...

ក៖​ ចា៎ដោយសារអ៊ុំកូនចិន! ចុះអ៊ុំអាចចែកចាយមកកាន់ក្មួយទាក់ងទៅនិងអ៊ឺថាតើដូចជាពេលដែរអ៊ុំរកស៊ីីម៉្យាងអញ្ចឹងតើវាជួបទុក្ខលំបាកអីខ្លះហើយអ៊ុំធ្វើការអីផ្សេងទៀតជួបទុក្ខលំបាកអីខ្លះទៀតដូចថាតើរឿងរ៉ាវអីដែលអ៊ុំធ្លាប់ឆ្លងកាត់ម៉ោចឹង៊ណាស់?

ខ៖​ អ៊ឺស...លំបាកសព្វតែមុខកូនរែកនំកណ្តាលក្តៅមិចថាមិនលំបាក...ហូរញើសដូចទឹកនោះរួចចាក់បាញ់ឆេវនៅតែនិងភ្លើងមានរឿងអីថាមិនលំបានបើមុខរបរសុ្ធតែលំបាកទាំងអស់និង..មានរឿងអីថាមិនវេទនា

ក៖​ យាយឯងរែកចុកស្មាអស់ហើយ..!

ខ៖​អូស...ដាក់ប៉ុកចុះទៅដកដង្ហើមឡើងអង្គឺសវាធ្ងន់នោះ..

ក៖​ អ៊ុំធ្លាប់លក់នំបញ្ចុកទេ?

ខ៖​ លក់..!

ក៖​ លក់សព្វគ្រប់ហើយមើលទៅបង្អែមនំបញ្ចុកនំបញ្ឆេវអីទាំងអស់..! ចា៎អញ្ចឹងនំសព្វគ្រប់អីអ៊ុំចេះធ្វើអស់ហើយមើលទៅ?

ខ៖​ ចេះ..!

ក៖​ នំអាកោអីៗ!

ខ៖​ និងហើយចុះធ្វើចុងភៅការគេក៏ចេះ​ !

ក៖​ អូ...!

ខ៖​ ចុះបើដើរលេងរួចនោះ..

ក៖​ ចា៎...! ចឹងធ្លាប់ឆ្លងកាត់រឿងរ៉ាវច្រើនណាស់មែនទេអ៊ុំ?

ខ៖​ ច្រើនណាស់កូនអើយកុំអោយនិយាយ...

ក៖​ ពិសេសគឺនៅពេលដែលថា​ ប្តីរបស់យើងធ្លាប់...អ៊ឺកដែលគេហៅថាអ្នកឧបត្ថម្ភនៅក្នុងគ្រួសារហើយសុខៗគាត់ស្រាប់តែទៅពិការភាពអញ្ចឹងយើងជាប្រពន្ធពិបាកណាស់ណេះអ៊ុំណេះ?ដែលថាពេលខ្លះយើងដើរតួជាម្តាយផងជាឪពុកផងទៀតហើយយើងត្រូវចំណាយកំលាំងមើលប្តីយើងទៀត ហើយយើងពិបាក​ គឺប្រឈរមុខនិងទុក្ខធំម៉ងនិងអ្ហាស...

ខ៖​ ពិបាកណាស់ក្មួយអើយ...!

ក៖​ ចុះដូចជាអ៊ុំធ្លាប់ឆ្លងកាតនូវទុក្ខលំបាកច្រើនអ៊ឺណា៎អ៊ុំតើអ៊ុំមានពាក្យពេចន៍អីផ្តែផ្តាំទៅកូនចៅជំនាន់ក្រោយអ៊ឺំណា៎អ៊ុំដូចជាពួកកូនចៅៗអ៊ុំកូនៗអ៊ុំអញ្ចឹងអឺណាស់...?

ខ៖​ ផ្តាំយ៉ាងមិចថាកូនរាល់តាថ្ងៃថាកូនអើយម៉ែជាគំរូហើយអោយខំទៅទាន់កំលាំងនៅមាន...ប្រយ័ត្នតែចាស់ទៅវេទនា...

ក៖​ ចា...!

ខ៖​ ថារាល់តាថ្ងៃនិងឯងកូនទាំងប្រុសទាំងស្រីអើឯងខំទៅហើយកុំអោយចាយវាយធំកុំអោយដើរលេងច្រើនយប់ព្រលុប​ ហើយយើងជយខ្លួនយើងរួចសឹមយើងជួយគេយប់ព្រលុបឡើងស៊ីបាយទឹករួចហើយក៏ចូលដេកទៅមើលកូនចៅសន្តប់ផួយហើយយើងដេកទៅទុកកំលាំងតស៊ូតទៀតថាអញ្ចេះឯងបើគេមិនតាមក៏អត់ទៅ។

ក៖​ ចា៎...!

ខ៖​ មិនដឹងធ្វើមិច?

ក៖​ ចុះដូចជា...ការសិក្សា​វិញអ៊ឺណាស់អ៊ុំតើអ៊ុំគិតថាការសិក្សាមានសារសំខាន់ទេ?

ខ៖​ អ៊ឺ...មានអ៊ុយកូនការសិក្សាវាសំខាន់ហើយប៉ិនតែថាគេមិនគិតមិនធ្វើមិនដឹងធ្វើយ៉ាងមិច?

ក៖​ ចុះចំពោះកូនចៅជំនាន់ៗក្រោយៗដែលកំពុងតែសិក្សាចឹងតើអ៊ុំមានពាក្យពេចន៍អ្វីផ្តែផ្តាំទៅកាន់ពួកគាត់ទេ?

ខ៖​ ទេប្រដៅអញ្ចេះឯងថាកូនអើយខំរៀនកុំអោយសូវដើរលេងតាកូនឯងដើរលេងទៅវាអស់ចេះហើយ...!

ក៖​ អស់ចេះហើយ...ណោះអ៊ុំណោះ?

ខ៖​ នុងឯង...! ខំរៀនទៅចៅឯងដើរលេងពេកចឹងមិចនិងចេះ..!

ក៖​ ចុះបើសិនជាបងប្អូនរបស់អ៊ុំដែលថាកំពុងតាស្តាប់នូវពាក្យពេចន៍របស់អ៊ុំអ្ហាស...តើអ៊ុំមានពាក្យផ្តែផ្តាំទៅកាន់គាត់បងប្អូនបង្កើតរបស់អ៊ុំអ្ហាស?

ខ៖​ ផ្តាំអាមិច...ផ្តាំអីក៏ដែលថាគេបានទេ..!

ក៖​ ចា៎..! ចុះឥលូវនិងបើសិនជាគេបានស្តាប់លឺនូវអ៊ុំនិយាយអឺណាស់ចឹងតើអ៊ុំមានអ្វីនិយាយទៅកាន់ពួកគេចឹងអ្ហាស?

ខ៖​ ទេខ្ញុំមិនបាច់និយាយអីទៅកាន់គេតេស​ និយាយគេមិនខ្លាចយើងគេមិនស្តាប់យើង...

ក៖​ អ៎..អញ្ចឹងអ្ហោះអ៊ុំ?

ខ៖​ ចា៎...!

គ៖​ ញ៉ុមឃើញតាគាត់លំបាកតែម្នាក់គាត់ទេតាំងពីខ្ញុំដឹងក្តីម៉ោ​ អ៊ូយ..គាត់រែកនំលក់ព្រឹកល្ងាច..

ក៖​ ចា៎...អញ្ចឹងអ៊ុំមានតែប៉ិននិងទេណោះអ៊ុំ?

ខ៖​ និងឯងមានតែប៉ិននិងឯងកូន...

ក៖​ ចា៎អញ្ចឹងដូចជាពួកយើងសូមជូនពរអោយអ៊ុំវិញដូចថាក្នុងឱកាសដែលអ៊ុំបានចំណាយពេលវេលាមួយដែលថាអ៊ុំអនុញ្ញាតអោយចៅសំភាសន៍អ៊ុំស្រីដែលជាការសំភាសន៍របស់អ៊ុំស្រីទាក់ទងទៅនិងជីវប្រវត្តិរបស់អ៊ុំអញ្ចឹងអ៊ឺណាស់អ៊ុំ...អញ្ចឹងសូមជូពរអោយអ៊ុំបើសិនជាអ៊ុំកំពុងតែមានជំងឺអីសូមអោយអ៊ុំជាណា៎អ៊ុំណា៎...

ខ៖​ សាធូបសាធូប...

ក៖​ ហើយបើសិនជាក្នុងករណីដែលកូនរបស់អ៊ុំកំពុងធ្វើការអញ្ចឹងសូមអោយគាត់មានសុវត្តិភាពក្នុងការងាររបស់គាត់...

ខ៖​ ចា៎សចា៎...!

ក៖​ ហើយរកទទួលទានមានបានយកមកចិញ្ចឹមគ្រួសារអញ្ចឹងអ៊ឺណា៎អ៊ុំហើយអោយជួបអ្នកដែលជាជំនួយសូមអោយគេចុះមកជួយអ៊ុំណា៎អ៊ុំ...

ខ៖​ ចា៎...

ក៖​ ហើយសូមអោយអ៊ុំរឹងមាំហើយប្រឹងប្រែងខ្លួនឯងដែរហើយក៏ដូចជាព្យាយាមដើម្បីអភ័យទោសទៅកាន់អ្នកដទៃដែលតែងតែធ្វើអោយយើងពិបាកអ៊ឺណា៎អ៊ុំ...

ខ៖​ នោះឯង...!

ក៖​ ដោយសារតែអ៊ុំធ្លាប់ឆ្លងកាត់ច្រើនអញ្ចឹងក៏អ៊ុំទទួលបានបទពិសោធន៍ក្នុងជីវិតអ៊ុំបានភ្លក់គ្រប់រសជាតិទាំងអស់មកហើយចា៎..អញ្ចឹងដូចជាចៅមានតែប៉ុននិងតែសុំការអនុញ្ញាតពីអ៊ុំស្រីដើម្បីដាក់សំលេងអ៊ុំស្រីចូលទៅក្នុងគេហទំព័ររបស់ពួកយើងដើម្បីអោយកូនៗនិងកូនចៅជំនាន់ក្រោយដែលគេអាចបានស្តាប់លឺអំពីជីវប្រវត្តិរបស់អ៊ុំស្រីអឺណា៎...អ៊ុំស្រីណា៎...

ខ៖​ ចា៎...!

ក៖​ ហើយពួកយើងដូចជាសុំការអនុញ្ញាតដើម្បីដាក់ទាំងរូបថតនិងសំលេងរបស់អ៊ុំផងដែរណះអ៊ុំណះ?

ខ៖​ ចា៎......!

ក៖​ ហើយពួកយើងមានតែប៉ិននិងហើយសូមជំរាបលាអ៊ុំស្រី...!

ខ៖​ ចា៎...ថតទៅ.....!